L-Għaqda tal-Festi Esterni Ssma. Trinita’ tal-Marsa tinsab f’luttu wara l-mewt tal-President tal-Għaqda, Saviour Micallef. Micallef kien protagonist ewlieni fil-komunita’ Marsija fejn kien ilu jservi bħala President ta’ l-Għaqda mill-2009. Huwa kien ukoll jifforma parti mit-team tal-Marsa Football Club, fejn lagħab magħhom bħala goalkeeper għal diversi staġuni. L-aħħar tislima Saviour Micallef ser isir nhar il-Ħadd 27 ta’ Jannar 2019 fejn fis-1pm jibda Korteo mill-bidu ta’ Triq Balbi li jitwassal sal-Knisja Parrokkjali fejn fis-2pm issir Quddiesa presente cadavere.